ม.ทักษิณจัดถกบทบาทมหาวิทยาลัยกับสิทธิมนุษยชน
ยกกรณีรับศึกษาเมกะโปรเจ็กต์-พิพาทที่ดิน-ชายแดนใต้ สร้างเครือข่ายทางวิชาการหนุนเสริมชาวบ้านสู้โครงการไม่สอดคล้องชุมชน สถาบันการศึกษา-มหาลัยทั่วใต้แห่ร่วมผศ.ดร.ณฐพงศ์ จิตรนิรัตน์ โครงการศูนย์ศึกษาเชิงบูรณาการทางสังคมจังหวัดชายแดนภาคใต้ คณะมนุษยศาสตร์และสังคมศาสตร์ มหาวิทยาลัยทักษิณ วิทยาเขตสงขลา เปิดเผยว่า วันที่ 29 มิถุนายน 2555 นี้ โครงการศูนย์ศึกษาเชิงบูรณาการทางสังคมจังหวัดชายแดนภาคใต้ คณะมนุษยศาสตร์และสังคมศาสตร์ มหาวิทยาลัยทักษิณ วิทยาเขตสงขลา ร่วมกับเครือข่ายนักกฎหมายสิทธิมนุษยชน และมูลนิธิอาสาสมัครเพื่อสังคม จัดสัมมนาหัวข้อบทบาทของมหาวิทยาลัยกับการส่งเสริมสิทธิมนุษยชนพื้นที่ภาคใต้ ที่สำนักหอสมุด ชั้น 2 มหาวิทยาลัยทักษิณ วิทยาเขตสงขลาผศ.ดร.ณฐพงศ์ เปิดเผยต่อไปว่า สำหรับการสัมมนามีเป้าหมายเพื่อให้มหาวิทยาลัยในภาคใต้ร่วมกันสร้างเครือข่ายทางวิชาการหนุนเสริมการทำงานเกี่ยวกับสิทธิมนุษยชน เพื่อเกิดการทบทวนและแลกเปลี่ยนองค์ความรู้ วิธีการเรียนการสอนระหว่างอาจารย์ผู้สอนวิชาสิทธิมนุษยชน เกิดการปรับปรุง พัฒนาหลักสูตรเกี่ยวกับสิทธิมนุษยชนระหว่างสถาบันการศึกษากับองค์กรหรือหน่วยงานทั้งภาครัฐและเอกชนที่ทำงานด้านสิทธิมนุษยชน เพื่อกำหนดแนวทางการพัฒนาหลักสูตรให้สอดคล้องกับการส่งเสริมให้เกิดการเคารพสิทธิมนุษยชนในภาคใต้ จากสภาพปัญหาการละเมิดสิทธิมนุษยชนในทางภาคใต้ กรณีศึกษาการที่มหาวิทยาลัยรับงานศึกษาเมกะโปรเจ็กต์ที่มีความขัดแย้งส่งผลกระทบต่อชุมชน มหาวิทยาลัยพิพาทเรื่องที่ดินกับชาวบ้าน ปัญหาสิทธิมุนษยชนใน 3 จังหวัดชายแดนภาคใต้ การความสนับสนุนวิชาการให้กับชาวบ้านกับโครงการของรัฐ รัฐวิสหกิจ เอกชน ที่ไม่สอดคล้องกับวิถีชีวิตของชุมชนและไม่สร้างการมีส่วนร่วมฯลฯผศ.ดร.ณฐพงศ์ เปิดเผยอีกว่า การสัมมนามีอาจารย์ประจำวิชาสิทธิมนุษยชนในมหาวิทยาลัย อาจารย์ประจำคณะนิติศาสตร์ อาจารย์ผู้สอนที่สนใจในการทำงานด้านสิทธิมนุษยชนจากมหาวิทยาลัยต่างๆ ในภาคใต้ ประกอบด้วย มหาวิทยาลัยทักษิณ วิทยาเขตสงขลาและวิทยาเขตพัทลุง มหาวิทยาลัยสงขลานครินทร์ วิทยาเขตหาดใหญ่และวิทยาเขตปัตตานี มหาวิทยาลัยราชภัฏนครศรีธรรมราช มหาวิทยาลัยราชภัฏสุราษฏร์ธานี มหาวิทยาลัยวลัยลักษณ์ มหาวิทยาลัยราชภัฏสงขลา มหาวิทยาลัยราชภัฏสวนดุสิต ศูนย์จังหวัดตรัง มหาวิทยาลัยราชมงคลศรีวิชัย วิทยาเขตตรัง มหาวิทยาลัยราชภัฏภูเก็ต มหาวิทยาลัยนราธิวาสราชนครินทร์ มหาวิทยาลัยตาปี มหาวิทยาลัยหาดใหญ่ วิทยาลัยศรีโสภณ วิทยาลัยชุมชนสงขลา วิทยาลัยชุมชนสตูล วิทยาลัยชุมชนพังงา วิทยาลัยชุมชนภูเก็ต และวิทยาลัยชุมชนนครศรีธรรมราช รวมถึงนักวิชาการและองค์กรด้านสิทธิมนุษยชนที่เกี่ยวข้อง นักศึกษา และผู้สนใจทั่วไปประมาณ 40 –50 คนมีการปาฐกถาพิเศษหัวข้อบทบาทของมหาวิทยาลัยในการส่งเสริมสิทธิมนุษยชนพื้นที่ภาคใต้ จากนายสุลักษณ์ ศิวรักษ์ หรือส.ศิวรักษ์ นักคิดนักเขียนชื่อดัง มีการระดมความคิดเห็นเกี่ยวกับการเรียนการสอนสิทธิมนุษยชนในมหาวิทยาลัยจากสภาพปัญหาการละเมิดสิทธิมนุษยชนในทางภาคใต้ ระดมความคิดเห็นเกี่ยวกับการเรียนการสอนสิทธิมนุษยชนในมหาวิทยาลัย ร่วมแลกเปลี่ยนเรียนรู้แนวทางการส่งเสริมสิทธิมนุษยชนพื้นที่ภาคใต้ และการสร้างเครือข่ายเพื่อสร้างความร่วมมือทางวิชาการในอนาคต ผศ.ดร.ณฐพงศ์ ระบุ วันที่ 29 มิถุนายน 2555 เวลา 08.30 –16.30 น. ______________________________________________________08.30–09.30 น. - ลงทะเบียน09.00–09.10 น. - กล่าวเปิดงาน โดย อธิการบดี มหาวิทยาลัยทักษิณ09.10 –09.30 น. - ชี้แจงวัตถุประสงค์ในการจัดสัมมนา โดยนายไพโรจน์ พลเพชร ประธานกรรมการบริหารเครือข่ายนักกฎหมายสิทธิมนุษยชน 09.30 –10.30 น. - ปาฐกถาพิเศษ บทบาทของมหาวิทยาลัยในการส่งเสริมสิทธิมนุษยชนพื้นที่ภาคใต้ โดย ส. ศิวรักษ์10.30 – 12.30 น. - รับประทานอาหารว่าง - ระดมความคิดเห็นเกี่ยวกับการเรียนการสอนสิทธิมนุษยชนในมหาวิทยาลัย โดย ผู้เข้าร่วมสัมมนา ร่วมแลกเปลี่ยนเรียนรู้ ดำเนินรายการโดย อาจารย์จรูญ หยูทอง สถาบันทักษิณคดีศึกษา และ ผู้ช่วยศาสตราจารย์ ดร.ณฐพงศ์ จิตรนิรัตน์ มหาวิทยาลัยทักษิณ12.30 – 13.30 น. - รับประทานอาหารกลางวัน13.30 – 16.00 น. - ระดมความเห็นเกี่ยวกับแนวทางการส่งเสริมสิทธิมนุษยชนพื้นที่ภาคใต้ ข้อเสนอแนะ/การสร้างเครือข่ายเพื่อสร้างความร่วมมือในอนาคต/ประมวลสรุปแนวทางการส่งเสริมสิทธิมนุษยชนของมหาวิทยาลัย - รับประทานอาหารว่างโดย ผู้เข้าร่วมสัมมนา ร่วมแลกเปลี่ยนเรียนรู้ ดำเนินรายการโดย คุณอัญชลี เอมะ จันทร์ชุม โครงการประสานชาติพันธุ์ อันดามัน มูลนิธิเสถียรโกเศศ - นาคะประทีป- ประมวลสรุปเอกสาร โดยนายศราวุฒิ ประทุมราช กรรมการบริหารเครือข่ายนักกฎหมายสิทธิมนุษยชนและคณะ16.00 – 16.20 น. - สัญญาใจ เราจะก้าวไปด้วยกัน / ปิดการสัมมนา16.20 – 16.30 น. - กล่าวปิดสัมมนาโดยรองศาสตราจารย์ไพบูลย์ ดวงจันทร์ คณบดีคณะมนุษยศาสตร์และสังคมศาสตร์ มหาวิทยาลัยทักษิณ วิทยาเขตสงขลา 
ยกกรณีรับศึกษาเมกะโปรเจ็กต์-พิพาทที่ดิน-ชายแดนใต้ สร้างเครือข่ายทางวิชาการหนุนเสริมชาวบ้านสู้โครงการไม่สอดคล้องชุมชน สถาบันการศึกษา-มหาลัยทั่วใต้แห่ร่วม ผศ.ดร.ณฐพงศ์ จิตรนิรัตน์
มหาวิทยาลัย,มหาวิทยาลัยทักษิณ,สิทธิมนุษยชน